Latvijas futbola izlase 2023. gadā
Latvijas futbola izlase 2023. gadā piedalījās 2024. gada Eiropas čempionāta kvalifikācijas turnīrā, kā arī aizvadīja pārbaudes spēles. Latvijas izlase Euro 2024 kvalifikācijā bija ielozēta vienā grupā ar Horvātiju, Velsu, Armēniju, un Turciju. Sezonu izlase sāka 2023. gada 22. martā ar draudzības spēli pret Īriju, kurā zaudēja ar 2:3. Arī pirmajā kvalifikācijas spēlē pret Velsu piedzīvoja zaudējumu (0:1). Pirms jūnija spēlēm par izlases kapteini kļuva Kristers Tobers. Vienīgo uzvaru kvalifikācijas turnīrā Latvijas izlase izcīnīja 12. oktobrī pret Armēniju (2:0). Sezonas pēdējā spēlē 21. novembrī Latvijas izlase tikās ar Poliju un piedzīvoja zaudējumu ar 0:2. Gada laikā izlase aizvadīja desmit spēles, no kurām vienā uzvarēja un deviņas reizes zaudēja.